b'\n_START_ARTICLE_\nPlavajo\xc4\x8di mlin\n_START_PARAGRAPH_\nPlavajo\xc4\x8di mlin je posebnost panonske pokrajine in lahko delno ali pa v celoti plava na reki._NEWLINE_Razlog za tak tip mlina je pogosto poplavljanje panonskih vodotokov. Skupaj z vodotokom se dviguje tudi mlin oziroma del mlina (mlinsko kolo, ki bi ga sicer voda preplavila ali odnesla). Oblasti so v prej\xc5\xa1njih stoletjih uvedle mlinski zakon, ki se je s \xc4\x8dasom spreminjal. Leta 1770 je tak zakon navajal, da smejo biti mlini postavljeni samo ob velikih rekah in tako so se pojavili obrtni\xc5\xa1ki mlini, ki so delovali za potrebe \xc5\xa1ir\xc5\xa1e okolice. Leta 1814 je nova razli\xc4\x8dica zakona dopustila gradnjo tudi ob potokih, s tem pa so za\xc4\x8deli nastajati tudi hi\xc5\xa1ni mlini, ki so ve\xc4\x8dinoma delovali samo za lastnikove potrebe, lahko kot pogonski mehanizem za \xc5\xbeago ali kot mlin za predelovanje \xc5\xbeita._NEWLINE_Plavajo\xc4\x8di mlini so v Sloveniji najbolj pogosti na reki Muri. V \xc4\x8dasih Avstro-ogrske monarhije je bilo na slovenskem odseku Mure, od Kroga do Martina (meja s Hrva\xc5\xa1ko) 69 plavajo\xc4\x8dih mlinov, v 21. stoletju pa se jih je ohranila le pe\xc5\xa1\xc4\x8dica.'